Теодор Щорм
Градът

Превод от немски: Георги Мицков, —

chitanka.info

Далеч до сивото море

лежи един вековен град;

мъглите вихър лих дере,

бучи тревожното море

безкрай над стихналия град.

Там няма лес, не носи зрак,

ни птича песен пролетта;

наесен диви гъски с грак

прелитат нощем на орляк,

трева се люшка по степта.

Но моето сърце е в теб,

сив град до сивото море,

и мойта младост е добре

закътана навеки в теб,

сив град до сивото море.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.